87. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.420/25/Γ 1092/Σ. 523 της 7/8 Μαρτ. 1991 (ΦΕΚ Β΄ 132) Ρύθμιση στρατιωτικών υποχρεώσεων ορισμένων κατηγοριών στρατευσίμων, ανυποτάκτων και οπλιτών. Άρθρ.1-4.(Καταργήθηκαν, καθώς και το άρθρ. 37 Νόμ. 2168/3-3 Σεπτ. 1993 (ΦΕΚ Α΄147) τόμ. 4 σελ. 344,201 που τα είχε τροποποιήσει, από τις περίπτ. γ΄ και δ΄ αντίστοιχα του άρθρ. 30 Νόμ. 2510/24-27 Ιουν. 1997,ΦΕΚ Α’ 136, κατωτ. αριθ. 99. Σύμφωνα δε με το άρθρ. 32 του ίδιου Νόμ. 2510/1997 ορίστηκε ότι: Η ισχύς του άρθρου αυτού αρχίζει από 1η Σεπτ. 1997). Άρθρ.5.-Όσοι από τους στρατευσίμους ή οπλίτες των κλάσεων 1980 και παλαιοτέρων, απέκτησαν μέχρι την ημερομηνία έναρξης της ισχύος του Νόμ. 1763/88 (25.9.1988), την ιδιότητα του μετανάστη σε χώρα που καθορίζονταν από τις διατάξεις του προηγούμενου αυτού στρατολογικού νομοθετικού καθεστώτος και σύμφωνα με τις διατάξεις εκείνες, δύνανται, αν επιθυμούν, να εξαγοράσουν τις στρατιωτικές υποχρεώσεις τους, εφόσον εξακολουθούν να διατηρούν την ιδιότητα αυτή κατά την ημερομηνία της εξαγοράς ή κατάταξης στις Ένοπλες Δυνάμεις. 36.Β.α.84-87 Στρατολογία Άρθρ.6.-Η υπαγωγή των ενδιαφερομένων στις διατάξεις των προηγουμένων άρθρων γίνεται από το αρμόδιο Στρατολογικό Γραφείο κατόπιν υποβολής σε αυτό αίτησης και των παρακάτω δικαιολογητικών: α)Για την υπαγωγή στα άρθρ. 1 και 4: Τα δικαιολογητικά που προβλέπονται από τις διατάξεις του άρθρ. 9 του Νόμ. 1763/88 και της υπουργικής απόφασης που έχει εκδοθεί για την εφαρμογή τους. β)Για την υπαγωγή στα άρθρ. 2, 3 και 5: Πιστοποίηση της αρμόδιας Ελληνικής Προξενικής Αρχής από την οποία να προκύπτουν τα κατά περίπτωση απαραίτητα στοιχεία. Άρθρ.7-10.-(Καταργήθηκαν από την περίπτ. γ΄ άρθρ. 30 Νόμ. 2510/24-27 Ιουν. 1997 ,ΦΕΚ Α΄136, κατωτ. αριθ. 99. Σύμφωνα δε με το άρθρ. 32 του ίδιου Νόμ. 2510/1997 ορίστηκε ότι: Η ισχύς του άρθρου αυτού αρχίζει από 1η Σεπτ. 1997).

[Source: greek_legal_code_raptarchis | Tokens: 1655]